**סחיטת פירות – סיכום הגמרות שבת קמג: - קמה:**

 **משנה**

 סחיטת פירות - אין סוחטים את הפירות להוציא מהן משקים. [ רש"י – מפרק תולדה של דש ]

 מיץ שיצא מפירות - ת"ק / חכמים – אם יצאו מעצמם – אסור.

 רבי יהודה : אם הפירות מיועדים לאוכל – המיץ היוצא – מותר.
 אם הפירות מיועדים למשקה –המיץ היוצא – אסור.

 **גמרא –**

 **הסבר המחלוקת**

 מודה רבי יהודה לחכמים - בזיתים וענבים. [ רש"י – כיוון שרובם לסחיטה, נח לו שנעשה משקה ]
 מודים חכמים לרבי יהודה - בשאר פירות. [ רש"י - אין צריכים אותם למשקה כלל ]
 המחלוקת - בתותים ורמונים. [ רש"י - יש שצריכים אותם למשקה ]

 **סחיטה לכתחילה**

 ברייתא – סוחטים בפגעין ובפרישין ובעוזרדין אבל לא ברמונים.

 שאלת הגמרא
 כל המחלוקת היתה במקרה שיצא המיץ מעצמו, מי התיר לסחוט לכתחילה ?
 תשובה :
 כיון שהפירות הללו אינם בני סחיטה כלל, מותר לסחוט אותם אפילו לכתחילה, ואפילו לדעת חכמים.

 ברייתא - ושל בית מנשיא בר מנחם היו סוחטין ברמונים. [ רש"י – הם היו רגילים לסחוט רמונים בחול,
 הלכך בשבת אסור. ]
 אמר רב נחמן : הלכה כשל בית מנשיא בר מנחם.

 שאלת הגמרא
 מנשיא בן מנחם תנא הוא ?
 ואם תאמר שהכוונה שהלכה כתנא שסובר כמנשיא בן מנחם, מדוע הלכה כמותו ? האם מנשיא בן מנחם הוא רוב העולם ? בטלה דעתם
 אצל כל אדם.

 תשובת הגמרא
 רב חסדא - כיוון שכשסוחט הוא מחשיב את המיץ היוצא, נחשב כמשקה.
 הוכחה : תרד שסחט למקוה - פוסל את המקוה בשינוי מראה. למרות שתרד אינו משקה.
 (רב פפא דוחה את ההוכחה – תרד פוסל את המקווה כיוון שכל דבר שאין עושים ממנו מקוה לכתחילה פוסל את המקוה בשינוי מראה.)

 רש"י, תוס'
 ע"פ המסקנה של רב חסדא, מה שהברייתא התירה לסחוט פגעין, פרישין ועוזרדין, אין מדובר לסחוט לשם מיץ, שהרי אם סוחט לשם
 מיץ, הוא מחשיב את המיץ ונחשב כמשקה ואסור.
 אלא הכוונה שמותר לסחוט כדי למתק את הפרי. (להוציא את המיץ המר כדי לאכול את הפרי.)
 ורימונים אפילו סחיטה על מנת למתק את הפרי אסורה, כי מאחר שבבית מנשיא היו סוחטים בחול לצורך משקה, סימן שיש חשיבות
 למיץ, ויש חשש שאם נתיר סחיטה למתק את הפרי, יבוא לסחוט גם בשביל המיץ.

 **סחיטה לאוכל**
 אמר רב יהודה אמר שמואל : סוחט אדם אשכול של ענבים לתוך הקדרה אבל לא לתוך הקערה.
 [ רש"י - לתוך הקדרה של תבשיל לתקנו, שאינו צריך למשקה אלא לאוכל, והוא כמפריד אוכל מאוכל. ]

 **סחיטת כבשים ושלקות**

 רב : כבשים - לגופן – מותר. למימיהן - פטור אבל אסור. שלקות - בין לגופן בין למימיהן – מותר.
 שמואל : כבשים ושלקות - לגופן מותר, למימיהן פטור אבל אסור.
 רבי יוחנן : כבשים ושלקות, לגופן – מותר, למימיהן - חייב חטאת.

 **זיתים וענבים**

 תני דבי מנשה - דבר תורה אינו חייב אלא על דריסת זיתים וענבים בלבד.
 ואם ריסק מערב שבת ויצאו מעצמן – אסור. / ורבי אלעזר ורבי שמעון – מתירים.